යුගදනවි බලාගාරය
යුගදනවි බලාගාරය (කෙරවලපිටිය බලාගාරය) ශ්‍රී ලංකාවේ ඉදිකොට ඇති දෙවන විශාලතම විදුලි බලාගාරයයි. මෙගාවොට් 300 ක විද්‍යුත් ජනන ධාරිතාවක් සහිත මෙම බලාගාරය, බස්නාහිර පළාතේ කෙරවලපිටිය හී ස්ථාපනය කොට තිබේ.

විදුලි බලාගාරයෙහි ඉදිකිරීම් 2007 නොවැම්බරයේදී ඇරඹි අතර, අදියර දෙකකින් බලාගාරයේ ඉදිකිරීම් කටයුතු සිදුකෙරිණි. මෙගාවොට් 200 ක විදුලි ප්‍රමාණයක් ජනනය කරන පළමු අදියරේ ඉදිකිරීම් මාස 10 කදී නිම කෙරුණු අතර, බලාගාරයේ දෙවැනි අදියර 2010 පෙබරවාරියේදී සම්පූර්ණ කෙරිණි. 2008 දෙසැම්බර් 8 වන දින පැවැති බලාගාරයෙහි පළමු අදියර විවෘත කිරීමේ අවස්ථාවට ජනපති මහින්ද රාජපක්ෂ මහතාද එක්වූ බව පැවසෙයි.

බලාගාරයේ ඉදිකිරීම කටයුතු වෙනුවෙන් HSBC හරහා යූරෝ මිලියන 152 ක ණය මුදලක් ලැබුණු බවද සඳහන්ය.

පිරිවිතරයන්
අක්කර 25 ක පමණ භූමි ප්‍රමාණයක පැතිර පවතින බලාගාරය සතුව, මෙගාවොට් 100 ක ධාරිතාවයක් ඇති GE Frame 9E ගෑස් ටර්බයින දෙකක් සහ එක් GE හුමාල ටර්බයිනයක් පවතී. වාර්ෂිකව බලාගාරය මගින් ගිගාවොට්පැය 1,800 ක විද්‍යුත් ප්‍රමාණයක් ජනනය කරනු ලබයි. බලාගාරයේ සිසිලන පද්ධතිය සඳහා පැයට ඝනමීටර 25000 ක මුහුදු ජල ප්‍රමාණයක් යොදා ගනු ලැබේ.

මේවාද බලන්න
 ශ්‍රී ලංකාවේ බලාගාර ලැයිස්තුව

ආශ්‍රිත

ඉන්ධන-දහන බලාගාර- ශ්‍රී ලංකා